Publication: Magyar Közlöny
Issue: MK-2005-159 (Year: 2005, Number: 159)
Era: 2004-2010
Section: 1 Az ügyfél az országkódok és a jogcím kitöltésére szolgáló mezõt üresen hagyja, amennyiben jegybanki információs rendszerhez kapcsolódó jogcímezési kötelezettségrõl szóló 16/2005. (VII.27.) MNB rendelet 3.§
Paragraph Index: 930

2. Az adatszolgáltatásban megfigyelendõ adatok Az adatszolgáltatás a rezidensek részére szervezett konzorciális hitelnyújtás adatait tartalmazza. Az ügyletek a konzorcium szervezõje, illetve a fizetõ ügynök – továbbiakban fizetõ ügynök – rezidens vagy nem rezidens státusza alapján két csoportra bonthatók. A 01-es táblát a nem rezidens fizetõ ügynök által bonyolított konzorciumban résztvevõ rezidens hitelintézeteknek kell kitölteniük a – bármely szektorba (kivéve J és K szektorokat) tartozó – rezidensekkel szemben fennálló követeléseik tárgyhavi forgalmáról és záró állományáról. A táblában a 88. számlatípus- és jogcímcsoport adatai szerepelnek. Az utolsó jegyet az igénybevevõ szektora határozza meg. Mind a hitelnyújtással, mind a hitellel kapcsolatos követelések megvásárlásával, illetve eladásával összefüggõ állományi és forgalmi adatokat jelenteni kell. Ha a konzorcium szervezõje nem rezidens, de a fizetõ ügynök egy rezidens hitelintézet és a hitelfelvevõ is rezidens, akkor ezt az esetet a 02-es táblán kell jelenteni. A 02-es táblát a konzorciumban fizetõ ügynökként eljáró rezidens hitelintézetnek kell kitöltenie. A tábla a rezidensek részére nyújtott hitel nem rezidens által biztosított részének megfigyelésére szolgál, amely nem rezidens által történt hitelnyújtással és / vagy rezidensi rész nem rezidens által történt megvásárlásával keletkezhet. A táblában a 698. típus és jogcím adatai jelentendõk. A táblában a nem rezidenssel szembeni tartozás állományát és forgalmát kell közölni. Ezt a táblát kell használni akkor is, ha a hitelintézet rezidens ügyfelének nyújtott hitelét nem rezidens anya- vagy testvérbankjának adja át vagy veszi vissza. A rezidens hitelnyújtó és a fizetõ ügynök közötti pénzforgalom az M08-as adatszolgáltatásban nem szerepelhet, e forgalmat a rezidens hitelintézetek egymás közötti ügyleteire vonatkozó általános elvek (banki jogcímek használata) szerint kell kezelni. A táblában hitelenként kell az adatokat névértéken, devizanemenként részletezve megadni. (Névérték alatt az eredeti – a hitelszerzõdésben szereplõ – konzorciumi részesedés összegét kell érteni.) Mindkét táblában a hitel azonosító adatát, így a végsõ lejáratot (év, hónap, nap) és a kamatozást fel kell tüntetni. A kamatozás jelölése két rovat alkalmazásával történik. Az elsõben a kamatozás típusát (pl. fix, LIBOR-hoz kötött), a másodikban az ehhez viszonyított kamatfelárat (fix kamat esetén magát a kamatot) kell megadni. II. A táblák kitöltésével kapcsolatos részletes tudnivalók, az adatok összeállításának módja

Source: https://magyarkozlony.hu/hivatalos-lapok/cb9f8b3bbceb87e385fea2ec3118d50a9ad94232/dokumentumok/a9ca83ddf5f299e009a2595ef410ad3f2779ab2b/letoltes